கேள்வி: கூத்தர் பற்றி விளக்கவும்.
பதில்: கூத்து என்பது நாடகம். கூத்தர் என்போர் நாடகம் ஆடுவோர். கூத்தர் பற்றிப் பண்டைய தமிழ்நூல்கள் தெரிவிக்கும் கருத்துகள் இவை.
கேள்வி: கூத்தர் - புறத்திணை கூத்தர் பங்கு பற்றி தகவல் சொல்.
பதில்: கூத்தர் ஆங்காங்கே களம் அமைத்துக்கொண்டு கூத்தாடுவர். புறநானூறு 28 கூத்தாடும் அவர்களது அவைக்கு ஒவ்வொருவராக வருவர். கூத்து முடிந்ததும் ஒரே நேரத்தில் அனைவரும் சென்றுவிடுவர். கூத்தாட்டு அவைக் குழாத்து அற்றே பெருஞ்செல்வம் போக்கும் அது விளிந்து அற்று. – திருக்குறள் செங்குட்டுவன் கனக விசயரை வென்றபோது அவர்களின் பக்கம் இருந்து போரிட்டவர்கள் பல வகையான வேடமிட்டுக்கொண்டு போர்க்களத்திலிருந்து தப்பித்து ஓடினர். அந்த வேடங்களில் ஒன்று ஆடும் கூத்தர் வேடம். சிலப்பதிகாரம் 26-228 உயிர் உடலில் ஆடும் கூத்தர் போல் விளையாடிவிட்டுப் போய்விடும். சிலப்பதிகாரம் 28-165 புறத்திணை ஆற்றுப்படை நூல்களில் ஆற்றுப்படுத்தப்படும் மாந்தராக வருவர். தொல்காப்பியம் புறத்திணையியல் 30 மலைபடுகடாம் நூலைக் கூத்தர் ஆற்றுப்படை எனவும் குறிப்பிடுவர்.
கேள்வி: கூத்தர் - அகத்திணை கூத்தர் பங்கு பற்றி நீங்கள் என்ன அறிந்துள்ளீர்கள்?
பதில்: கற்புநிலை ஒழுக்கத்தில் கூத்தரின் பங்கு இன்னதெனத் தொல்காப்பியம் தொகுத்துக் காட்டுகிறது. தொல்காப்பியம் கற்பியல் 27 தலைவன் வேறொரு நாட்டுக்குச் சென்றிருக்கும்போது அவன் எப்படி இருக்கிறான் என்பதைக் கண்டுவந்து தலைவிக்குக் கூறுவர். தொல்காப்பியம் கற்பியல் 28 *கூத்தர் அகத்திணை மாந்தர்களில் ஒரு சாரார். இவர்கள் திருமணத்துக்குப் பின்னர் வாழும் கற்பு ஒழுக்கத்தில் பரத்தையின்மாட்டுப் பிரிந்து வந்த தலைவன் சார்பாகத் தலைவியிடம் இவ்வாறெல்லாம் சொல்லி வாதாடுவர். தொல்காப்பியம் கற்பியல் 27 *முன்னோர் ஊடல் தணிந்த செய்திகளைக் கூறுவர். *ஊடல் தணிந்து தலைவன் தரும் இன்பத்தைத் துய்க்கும்படி எடுத்துரைப்பர். *ஊடல் மனைக்கிழத்தியர் செயலன்று என்று பலவகைகளில் விளக்குவர். *ஊடல் தணிந்தால் இன்ன நன்மை விளையும் எனக் காட்டுவர். *ஊடிக்கொண்டே இருந்தால் இன்ன துன்பம் விளையும் என விளக்குவர். *ஊடிக் கெட்டவளை எடுத்துக்காட்டி ஊடல் தணிக என்பர். *எதற்காகத் தலைவி ஊடல் தணியவேண்டும் என்று காரணம் காட்டி விளங்கவைப்பர். *ஊடல் தணிவதுதான் மாதர்க்கு அணி எனத் தோதாகக் கூறுவர்.